# Kapustovité

|  |
| --- |
| Kapustovité |
|
žerušnica lúčna (*Cardamine pratensis*) |
| Vedecká klasifikácia |
|  * |  |  |
| --- | --- |
| **Doména** | eukaryoty |
| **Ríša (regnum)** | rastliny (Vegetabilia) |
| **Podríša (subregnum)** | zelené rastliny (Viridiplantae, Chlorobionta) |
| **Vývojová línia** | cievnaté rastliny (Tracheophyta) |
| **Vývojová vetva** | semenné rastliny (Spermatophyta) |
| **Oddelenie** | krytosemenné rastliny (Angiospermae) |
| **Trieda (classis)** | pravé dvojklíčnolistové rastliny (Eudicotidae) |
| **Rad (ordo)** | kapustotvaré (*Brassicales*) |
| **Čeľaď (familia)** | **kapustovité** (Brassicaceae) |
 |
| Vedecký názov |
| *Brassicaceae* Burnett |
| Synonymá |
| *Cruciferae* Juss. |
| **Vedecká klasifikácia prevažne podľa tohto článku** |
|

|  |  |
| --- | --- |
|  |  Biologický portál |

 |

**Kapustovité** (lat. *Brassicaceae*) alebo **krížaté** (iné názvy: **krížokveté**; staršie: *kríž(n)okvetné*, *krížnaté*, *krížovaté*; zriedkavo: **krucifery** [slovo žen. rodu]; lat. *Cruciferae*) je čeľaď z radu kapustotvaré (*Brassicales*) z taxónu pravé dvojklíčnolistové rastliny. Je rozšírená takmer po celom svete.

## Opis

Sú to byliny, kry aj stromy, zvyčajne s jednoduchými, striedavými listami, niekedy s listami v prízemnej ružici. Kvety bývajú obojpohlavné, pravidelné, s dvoma osami súmernosti a zvyčajne tetradynamickými tyčinkami (4 dlhšie, 2 kratšie). Kvetný vzorec je K4 C4 A4+2 G(2). Súkvetie býva strapcovité, niekedy redukované na jeden kvet. Plodom je šešuľa, šešuľka, struk alebo nažka, v semenách je redukovaný endosperm.

## Významné druhy

Do tejto čeľade patria aj významné poľnohospodárske plodiny, ako napr. reďkev siata (*Raphanus sativus*) alebo kapusta obyčajná (*Brassica oleracea*). Vďaka prítomnosti glukozinolátov sú niektoré kapustovité, napr. chren dedinský (*Armoracia rusticana*) alebo horčica biela (*Sinapis alba*), významnými aromatickými rastlinami. Kapusta repková pravá (*Brassica napus* subsp. *napus*) sa pestuje pre olejnaté semená. Medzi kapustovité patrí aj arábkovka Thalova (*Arabidopsis thaliana*), modelový organizmus pre biologické výskumy a prvá rastlina s osekvenovaným genómom.

## Systematika

### Zaradenie v systéme

Dnes sa čeľaď obyčajne zaraďuje do radu Brassicales (kapustotvaré/kapustokveté) - porov. napr. systém APG IV.

Staršie sa zaraďovala v závislosti od autora do niektorého z týchto radov:

* rad Brassicales/Cruciales (kapustotvaré/kapustokveté) - t. j. čeľaď sa zaraďovala do rovnakého radu ako dnes (i keď celkový obsah radu sa od celkového obsahu dnešného radu sčasti alebo značne odlišoval)
* rad Capparales/Capparidales (kaparotvaré/kaparokveté) v širšom zmysle - tento rad je u niektorých autorov vecne zhodný s radom Brassicales
* rad Papaverales/Rhoedales (makotvaré/makokveté) v širšom zmysle/ rad Cruciflorae (krížokveté)
* rad (alebo kohorta) Parietales (stenosemenné) v širšom zmysle
* rad Thalamiflorae
* rad Cruciferae (krížokveté) - tento rad bol zhodný s dnešnou rovnomennou čeľaďou (teda s čeľaďou kapustovité)

### Vnútorná systematika

Do čeľade patrí okolo 350 rodov. Napríklad:

* *Aethionema* - sivuľka
* *Alliaria* - cesnačka
* *Alyssum* - tarica
* *Arabis* - arábka
* *Arabidopsis* - arábkovka (vrátane *Cardamonopsis* - žerušnica)
* *Armoracia* - chren
* *Aubrieta* - tarička
* *Aurinia* - taričník
* *Barbarea* - barborka
* *Berteroa* - šedivka
* *Biscutella* - dvojštítok
* *Brassica* - kapusta
* *Bunias* - roripovník
* *Cakile* - kakila
* *Calepina* - kalepína
* *Camelina* - ľaničník
* *Capsella* - kapsička/pastierska kapsička
* *Cardamine* - žerušnica (vrátane *Dentaria* - zubačka)
* *Cochlearia* - lyžičník
* *Conringia* - konringia
* *Crambe* - katran
* *Descurainia* - úhorník
* *Diplotaxis* - dvojradovka
* *Draba* - chudôbka (vrátane *Erophila* - jarmilka/jarmila)
* *Eruca* - eruka
* *Erucastrum* - reďkevník (vrátane *Chamaeplium* - huľavníkovec)
* *Erysimum* - horčičník (vrátane *Cheiranthus* - cheirant a *Syrenia* - syrénia)
* *Euclidium* - blahobyľ
* *Hesperis* - večernica (vrátane *Deilosma* - podvečernica)
* *Hirschfeldia* - húseničiak
* *Hornungia* - žerušník
* *Chorispora* - drobnosemä
* *Iberis* - iberka
* *Ionopsidium* - pafialka
* *Isatis* - farbovník
* *Kernera* - vápnička
* *Lepidium* - žerucha (vrátane *Cardaria* - vesnovka a *Coronopus* - vraňonôžka/vrania nôžka)
* *Lobularia* - lobulária
* *Lunaria* - mesačnica
* *Malcolmia* - malkolmia
* *Matthiola* - fiala
* *Myagrum* - myšojed
* *Nasturtium* - potočnica
* *Neslia* - repinka
* *Noccaea* - torbica (vrátane *Hutchinsia* - žeruška)
* *Petrocallis* - skalokráska
* *Raphanus* - reďkev
* *Rapistrum* - repča
* *Rorippa* - roripa
* *Sinapis* - horčica
* *Sisymbrium* - huľavník
* *Teesdalia* - tezdálka/tesdálka
* *Thlaspi* - peniažtek
* *Turritis* – strmobyľ (vrátane *Caulopsis* - hydozel)

## Referencie

## Iné projekty

CommonsWikidruhy* Commons ponúka multimediálne súbory na tému **Kapustovité Wikidruhy ponúkajú informácie na tému **Kapustovité**